Up-228/02
Natisni
Opravilna št.:
Up-228/02
Datum odločitve:
4. 11. 2003
ECLI:
ECLI:SI:USRS:2003:Up.228.02
Akt:
Ustavna pritožba A. A. zoper sodbo Višjega sodišča v Kopru št. I Cp 594/2001 z dne 5. 2. 2002 v zvezi s sodbo Okrajnega sodišča v Piranu, št. P 57/98 z dne 7. 5. 2001
Izrek:
Ustavna pritožba A. A. zoper sodbo Višjega sodišča v Kopru št. I Cp 594/2001 z dne 5. 2. 2002 v zvezi s sodbo Okrajnega sodišča v Piranu, št. P 57/98 z dne 7. 5. 2001 se ne sprejme.
Evidenčni stavek:
Ustavna pritožba je sicer formalno popolna, vendar vsebinsko prazna in omogoča le sklep, da očitno ne gre za kršitev človekovih pravic ali temeljnih svoboščin.
Geslo:
1.5.51.2.2 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Nesprejem, ker očitno ni kršitve ustavnih pravic.
Pravna podlaga:
Člen 55.2.1, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 4. 2002
Vrsta odločitve:
sklep
Vrsta rešitve:
nesprejem ustavne pritožbe
Dokument:
US22839
Up-228/02-5
13. 11. 2003
SKLEP
Ustavno sodišče je v postopku za preizkus ustavne pritožbe A. A. iz Ž., ki ga zastopa B. B., odvetnica v Z., na seji senata dne 4. novembra 2003 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. zoper sodbo Višjega sodišča v Kopru št. I Cp 594/2001 z dne 5. 2. 2002 v zvezi s sodbo Okrajnega sodišča v Piranu, št. P 57/98 z dne 7. 5. 2001 se ne sprejme.
Obrazložitev
1. Sodišče je v pravdnem postopku odločilo, da ostane v veljavi dajatveni del sklepa o izvršbi na podlagi verodostojne listine, s katerim je bilo tožencu naloženo, naj plača pristojbino za privez v luki v višini 104.514 SIT ter obresti in stroške postopka. V ustavni pritožbi pritožnik navaja, da je sodišče popolnoma prezrlo dejstvo, da gre za načelno pravno vprašanje trženja javnega dobra in trženja tuje lastnine. Smiselno zatrjuje, da je sodba sodišča očitno napačna (kar bi lahko predstavljalo kršitev pravice do enakega varstva pravic po 22. členu Ustave).
2. Ustavno sodišče ustavno pritožbo preizkusi v mejah razlogov, ki jih navede pritožnik. Na pritožniku je torej breme, da v ustavni pritožbi navede in pojasni okoliščine, ki bi lahko utemeljevale sklep, da gre za kršitev človekovih pravic ali temeljnih svoboščin. Izjemno skope navedbe pritožnika pa v obravnavani zadevi takšnih kršitev ne omogočajo. Za kršitev človekovih pravic, kakor jih zatrjuje pritožnik, v obravnavani zadevi očitno ne gre, zato Ustavno sodišče ustavne pritožbe ni sprejelo v obravnavo.
3. Senat Ustavnega sodišča je sprejel ta sklep na podlagi prve alineje drugega odstavka 55. člena Zakona o Ustavnem sodišču (v nadaljevanju ZUstS) v sestavi: predsednica senata mag. Marija Krisper Kramberger ter člana Jože Tratnik in dr. Dragica Wedam Lukić. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
mag. Marija Krisper Kramberger